ועדת העבודה, הרווחה והבריאות, כנסת 17, פרוטוקול מספר 132, 2007-01-01 10:00

משה שרוני: בוקר טוב, אני מתכבד לפתוח את הישיבה.

משה שרוני: הנושאים: הצעת חוק ההסדרים במשק המדינה, תיקוני חקיקה להשגת יעדי התקציב והמדיניות הכלכלית לשנת הכספים 2007, התשס"ה-2006, פרק יב' שונות מס' 72 תיקון מועד התחילה והתחולה.

משה שרוני: הצעת חוק ההסדרים במשק המדינה, תיקוני חקיקה להשגת יעדי התקציב והמדיניות הכלכלית לשנת הכספים 2007 התשס"ה 2006, פרק יב' שונות (3) (א) תיקון מועד התחילה והתחולה.

שי סומך: אני אסביר מדוע ביקשנו את התיקונים האלו.

שי סומך: חוק ההסדרים מתחיל ב-1.1.07, אבל בגלל שחוק ההסדרים יעבור ויפורסם אחרי ה-1.1.07, ייווצרו שתי בעיות של רטרואקטיביות.

שי סומך: ישנם שני חוקים שבהם מפחיתים את הזכויות בביטוח הלאומי וכשהחוק יעבור, הוא בעצם יפגע רטרואקטיבית באותן זכויות.

שי סומך: זה מה שביקש המוסד לביטוח הלאומי.

משה שרוני: גם אחרי חודש הם לא יהיו מוכנים, אני בטוח.

משה שרוני: בסדר, אני אחליט מתי זה יהיה.

שי סומך: ולכן הבקשה היא שהתחילה של התיקונים של דמי האבטלה יהיו חודש אחרי יום הפרסום שלהם.

משה שרוני: יש עוד הערות למישהו?

וילמה מאור: רועי, אתה רוצה להסביר את הקשיים של הביטוח הלאומי?

משה שרוני: למה להסביר, ביטוח לאומי זה קושי שמה בכלל.

ג’ודי וסרמן: לגבי הנוסח אני רוצה אולי להסביר.

ג’ודי וסרמן: הנוסח לגבי אבטלה שמונח על השולחן, שמועד התחילה בתום חודש מיום פרסומו של חוק זה.

ג’ודי וסרמן: זאת אומרת, בתום חודש שלם מיום פרסומו של חוק זה, ההנחה שהפרסום יהיה מתי שהוא בחודש מחצית ינואר, חודש שלם שלאחריו זה מחצית פברואר, "אז רק מתום מועד זה".

משה שרוני: אני מציע שבכלל שנושא האבטלה יהיה מ-1.4.07.

משה שרוני: ניתן למוסד הביטוח הלאומי לעשות את כל הדברים וגם לשכת התעסוקה של משרד התמ"ת.

משה שרוני: זה לא כל-קל, אני מכיר את הפקידות בביטוח הלאומי ואת כל השתלשלות המינהל התקין היוצא מן הכלל שמה.

משה שרוני: תיקוני דמי האבטלה יחלו מ-1.4.07.

ג’ודי וסרמן: חוק התגמולים לנפגעי פעולות איבה מיום הפרסום?

משה שרוני: מיום הפרסום.

רועי קרת: מילה אחת למען ההגינות, היה לנו דין ודברים עם האוצר על מתי צריך להיות התאריך.

משה שרוני: זה לא חשוב מה היה ביניכם.

רועי קרת: אני צריך אבל לומר שאנחנו הגענו לתאריך הזה בהסכמה, הוועדה יכולה לקבוע מה שהיא רוצה.

משה שרוני: אנחנו נקבע בוועדה.

רועי קרת: ברור, אני רק רוצה למען ההגינות, היתה לנו הסכמה על התאריך הזה.

שי סומך: אדוני היו"ר, אני מבקש ברשותך שאנחנו נחזור לתאריך שקבוע פה בנוסח הזה, שזה אומר בפועל ה-1.3.07, זה זמן שבדקנו עם המוסד לביטוח לאומי.

משה שרוני: אני מסכים ל-1.3.07.

שי סומך: תודה רבה.

משה שרוני: והיתר בינואר עם הפרסום.

ג’ודי וסרמן: כפי שהוועדה קבעה.

ג’ודי וסרמן: ולגבי איבה, ממועד יום הפרסום.

משה שרוני: הצבעה

משה שרוני: מי נגד

משה שרוני: בסדר, החוק עבר.

רועי קרת: תודה רבה.

משה שרוני: תלכו לעבוד ותעשו עבודה יותר טובה.

משה שרוני: ואני מודיע לך, תמסור שמה לאוצר, שחוק ההסדרים ב-2008 לא יהיה.